vertrou – Sonder Kwinte en Kwale
May 18, 2020 by Sonder Kwinte en Kwale
Ons is gemaak om deel uit te maak van die kamaraadskap van 'n groep. Daarom, selfs wanneer ons nie meer lede van die hoërskool rugbyspan, netbalspanne of militêre eenhede is nie, soek baie van ons steeds die samesyn van antieke motorklubs of 'n Saterdagoggend se gholf viermanskap of net 'n damesoggend tee sessie.
Maar selfs in die geselskap van hierdie groepe, selfs met dosyne vriende, leef die meeste mense nog steeds 'n eensame lewe.
Daar is 'n verskil tussen 'n vriend(in) met wie jy 'n stokperdjie deel, of 'n verlede, of 'n paar koffie sessies en die soort vriende met wie jy jou daaglikse uitdagings en geheime deel. Ek dink beide soort vriende is belangrik.
Ons vraag vir vandag is: Wie kan ek vertrou?
Die kweek van die soort vriendskap waarin jy teenoor 'n vriend(in) kan erken dat jy onlangs die versoeking gehad het om na jou verkeerde gewoontes te te keur, kom natuurlik nie maklik vir die meeste van ons nie. Dit moet 'n baie goeie vriend(in) wees. Maar vandag se vers in Prediker vertel vir ons hoekom dit die moeite werd is om so 'n vriend(in) te vind. Wanneer die sonde jou na die randjie van 'n verskriklike besluit lok, is hy/sy die man wat sal help.
Die versoeking van sonde onvermydelik.
Weet jy egter wat wag vir jou as jy die moed geskep het om jou stryd met 'n vriend te deel? Hy/sy sal sê: "Ek ook." Wie is daardie vriend(in) vir jou?
'n Betroubare vriend(in) sal nuuskierig wees oor jou lewe sonder om te kompeteer. Hy/sy sal jou aanmoedig en jou veilig laat voel om jou geheime te deel. Kan jy aan iemand dink wat hierdie eienskappe het? Indien wel, reik vandag uit na hom/haar.
Tagged geselskap, kamaraadskap, vertrou, vriend, wieLeave a comment
November 26, 2019 by Sonder Kwinte en Kwale
Joyce Brothers sê: "Die beste bewys van liefde is vertroue."
Habakuk bied ons 'n wonderlike model van 'n gesonde, gebalanseerde reaksie op wat die ergste nuus moes wees wat hy van God kon ontvang. Selfs toe sy liggaam gereageer het, het hy besef dat hy 'n keuse gehad het oor wat hy gaan glo. Hy kon sy emosies vertrou. Hy kon sy huidige siening van die situasie vertrou. Of hy kon vertrou dat God een of ander goeie ding uit 'n ondenkbare scenario kon bring – die Babiloniërs wat hul land binneval.
In jou lewe mag dit voel asof die Babiloniërs alreeds die landskap van jou hart verwoes het.
Jy mag dalk bedroef wees oor verliese wat jare terug plaasgevind het. Maar selfs te midde van al daardie pyn, sal jy deurbreek tot 'n nuwe vlak van intimiteit met Hom, indien jy kies om God te vertrou ten spyte van alle bewyse tot die teendeel. Jy sal Sy teenwoordigheid, te midde van jou seer leer ken. Jy sal Sy karakter vertrou wanneer jy nie jou omstandighede verstaan nie. Dit maak dan nie saak wat gebeur nie, hoe pynlik jou hart deurboor is nie, jy kan voortgaan om vir nog 'n dag een tree verder te gee.
Soos met Habakkuk word jou gebed eerlik oor wat jy verloor het of sal verloor, as jy besef dat jy steeds vir God het.
Dalk is dit tyd om hierdie tipe dinge te bid:
"Alhoewel my eggenoot gesê het tot die dood ons skei en nie aan die belofte voldoen het nie, sal ek steeds bly wees in die Here my God."
"Alhoewel ek my kinders grootgemaak het om beter te weet en hulle nou uiters angswekkende besluite neem, sal ek nogtans in die Here my God vertrou."
"Selfs al het ek gebid dat iemand se gesondheid verbeter en dit net erger geword het, sal ek nogtans op die Here my God vertrou."
"Al sal my huis nie verkoop word nie en ons aan 'n draadjie hang, sal ek nogtans op die Here my God vertrou."
"Alhoewel finansies moeilik is en dit R8 000 gaan kos om my motor te herstel, sal ek nogtans op die Here my God vertrou."
"Al hou ek nie daarvan nie, al verstaan ek dit nie, al weet ek hy/sy kan en hy/sy moet, maar hy/sy doen dit nie, sal ek nogtans op die Here my God vertrou."